Alternatiba (alderdia)

Alternatiba 2008an sortutako Hego Euskal Herriko alderdi politiko ezkertiar, antikapitalista eta soberanista bat da. Ezker Batuko (EB) Alternatiba Eraikitzen korrontean du jatorria, eta bere kiderik ezagunena EBko Oskar Matute legebiltzarkide ohia da. EH Bildu eta Amaiur koalizioen parte da.

 Historia 

Alderdia 2009ko apirilaren 29an eman zen ezagutzera.EBko kritikoek Alternatiba alderdi berria osatzea erabaki dute, Gara, 2009ko apirilaren 30a. Bertan, Ezker Batuko afiliazioaren %15 inguruk -200 bat kidek- alderdia utzi eta Alternatiba sortzea erabaki zutela jakinarazi zuten, EB barruan "ezin zituztelako euren helburuak lortu". Horien artean, Euskal Herrian ezker antikapitalistako polo indartsu bat sortzea azpimarratu zuten.Alternatibak eta Ezker Gogoak erakunde berria sortzeko bilera egin dute, Berria, 2009ko azaroaren 1a. Ezker Gogoa Zutiketik banatutako taldea Alternatibaren barnean dago. Matute busca que su 'polo anticapitalista' "plante cara" al nuevo Gobierno, El País, 2009ko uztailaren 7a.

2011ko urtarrilean Alternatibak, Eusko Alkartasunak eta ezker abertzaleak Euskal Herria ezkerretik akordioa hitzartu zuten. 2011ko udal eta foru hauteskundeetara Eusko Alkartasuna eta hainbat independenterekin batera Bildu koalizioa sortu zuen. 2011ko Espainiako hauteskunde orokorretara Amaiurren baitan aurkeztu zen, ezker abertzalea, Aralar eta Eusko Alkartasunarekin batera. Koalizio horrek 7 diputatu eta 3 senatari lortu zituen.

2015ean Zutiken disoluziotik sortutako Gorripidea alderdi antikapitalistako hamarnaka militante Alternatiban integratu ziren, haien artean bozeramaile izandako Joxe Iriarte.  Militantes significativos de Gorripidea se integran en Alternatiba», El País, 2015ko otsailaren 10a.

 Ordezkapena erakundeetan 
 2007-2011 legegintzaldian 
Ezker Batuarekin zatiketa izan ostean, Alternatibak ordezkaritza hau zuen:
 Bizkaiko Batzar Nagusiak: batzarkide 1
 Gipuzkoako Batzar Nagusiak: 2 batzarkide
 Donostiako Udala: Udal gobernu koalizioa Aralar eta PSE-EErekin.

 2011-2015 legegintzaldian 
Alternatiba Bilduren, Amaiurren eta EH Bilduren parte da 2011tik. Eusko Legebiltzarrean bi eserleku zituen (Oskar Matute eta Diana Urrea), EH Bilduko talde barruan.

2012tik Alternatibak Bizkaiko Lanestosako udala gidatzen du, eta azken bi urteetan han egin du Batzar Nazionala.

 Erreferentziak 

 Kanpo estekak 
 Alderdiaren webgunea
 Alternatiba eraikitzeko gako nagusiak
 Antolatze erakunde alternatiborako oinarri agiria

Kategoria:Alternatiba